Česlovas Jokūbauskas

Česlovas Jokūbauskas (gimė 1955 m. lapkričio 23 d. Varniuose, Telšių rajonas, mirė 2013 m. rugpjūčio 10 d. Vilniuje) – teisininkas, Lietuvos Aukščiausiojo Teismo (LAT) teisėjas, buvęs LAT Civilinių bylų skyriaus pirmininkas.

 Biografija 
1970–1974 – Kauno A. Kvedaro miškų technikumo moksleivis, absolventas. 1978-1983 m. baigė Vilniaus universiteto Teisės fakultetą, įgijo teisininko kvalifikacijąDėl Lietuvos Aukščiausiojo Teismo teisėjų paskyrimo: priedai.

1974-1978 m. Vilniaus  miškų pramonės susivienijimo Gegužinės girininkijos vyr. technikas. 1983-1984 – Lietuvos TRS Teisingumo ministerijos Teismų valdybos konsultantas, vyr. konsultantas, 1984–1990 m. Vilniaus miesto Lenino rajono teismo teisėjas, nuo 1990 m. sausio mėn. LAT teisėjas, 1995–2007 m. gegužės 17 d. LAT Civilinių bylų skyriaus pirmininkas.

Naujos Teismų įstatymo redakcijos), įvairių kitų LR įstatymų projektų darbo grupių narys. Nuo 1995 m. – Teisėjų tarybos, nuo 2002 m. – Teismų tarybos narysČeslovas Jokūbauskas (Lietuvos Aukščiausiasis Teismas, biografija).

 LAT skyriaus pirmininko atleidimo ir Meros tilto link nuosavos vilos tiesimo skandalai 
2007 m. kilo skandalas dėl tuomečio LAT Civilinių bylų skyriaus pirmininko Česlovo Jokūbausko atleidimo vilkinimo (kadencija buvo pasibaigusi daugiau kaip prieš 1 metus, tačiau Jokūbauskas ir toliau ėjo pareigas). Šis skandalas tapo netvarkos Lietuvos teismuose simboliuTiltas į neteisybę (2009.04.16 08:10). Žiniasklaidoje pasirodė versijos, kad Č. Jokūbauskas poste užsibuvo dėl su EBSW susijusia byla, kai prie bankroto privesta nacionalinė degalų mažmeninės prekybos bendrovė „Lietuvos kuras“, vėliau parduota už 1 litą, o po jos įsigijimo naujieji įmonės savininkai pateikė ieškinį, esą valstybė dar turėjo jiems ir primokėti 28 mln. Lt. ieškinį. Bylai pasiekus Lietuvos Aukščiausiąjį Teismą, kurio teisėjų kolegija (joje taip pat buvo ir Č. Jokūbauskas) priėmė atitinkamą nutartį. Po skandalo Seime Č. Jokūbauskui pasitraukus iš posto, buvo susigriebta, kad ieškinys apskritai neturėjo būti priimtas nagrinėti dėl suėjusios senatiesTeisėjų klano globotiniai: nuo EBSW iki LEO LT („Lietuvos žinios“, 2009 m. kovo 9 d. 07:21).

Be to, Jokūbauskas pagarsėjo, kai valstybės sąskaita jo nuosavos vilos link Švenčionių rajone (kur greta vilas taip pat turi kiti 2 žymūs Lietuvos teisininkai – tai Seimo narys (buvęs teisėjas) Konstantas Ramelis ir Europos Teisingumo Teismo teisėjas Pranas Kūris) Per Meros upę (nuo 2008 m. spalio mėn. iki 2009 m. vasaros) pradėtas tiesti 2,5 mln. vertės litų tiltas, iš kurio mažai naudos kitiems rajono gyventojams (pvz., grybautojams, kadangi norint patekti į Gelednios mišką būtinas specialus Pasienio tarnybos leidimas)Krizės grimasa: tiltui į niekur – milijonai (15 min.lt, 2009 balandžio 7 d. 08:35).

 Šaltiniai 

Kategorija:Lietuvos Aukščiausiojo Teismo teisėjai
Kategorija:Civilinių bylų skyrių pirmininkai